|  |  | ### Hírlevél Új Könyvek 2025. január 02. |
| A Szívek szállodája fűszeresebb kiadásban... Jeanie Ellis azonnal kap a lehetőségen, amikor nagynénje felajánlja neki szeretett kávézóját, a Pumpkin Spice kávézót, hiszen végre megszabadulhat szörnyen unalmas irodai munkájától, és új életet kezdhet Dream Harbor aranyos kisvárosában. Azonban a beilleszkedés nem zökkenőmentes. Éjszakánként szörnyű ricsajra ébred, és egy kicsi kávézó is nagy gondokkal járhat, főleg, ha valaki szabotálni próbálja. Szerencséjére a kávézó egyik beszállítója a segítségére siet egy szerencsétlen baseballütős epizód után - ráadásul ez a beszállító kifejezetten jóvágású. Logan Anders legszívesebben selyemtyúkjai társaságában tölti az idejét, elvégre ők az egyetlen nőnemű lények, akik megértik őt. Nem érdeklik a kisvárosi pletykák, és még kevésbé érdekli a helyi kávézó új tulajdonosa, az irritálóan jókedvű, folyton nyüzsgő nagyvárosi lány - csakhogy valamiért képtelen ellenállni neki. A hűvös őszi napok közeledtével mindkettőjüknek döntenie kell. Vajon megéri kimerészkedni a komfortzónájukból, és új, bizonytalan dologba vágni, aminek talán szívfájdalom lesz a vége? A Pumpkin Spice kávézó tökéletes olvasmány a bekuckózós estékre, és azokra a napokra, amikor az ősz színeire és illataira vágyunk. |
| William St. Clair, Mortimer márkija az apja bűnei árnyékában, szigorú erkölcsi szabályok szerint él. A dicső zöldkabátos évek után Angliába visszatérve az úri társaság gyanús ténykedését figyeli. Miközben egy áruló közelébe próbál férkőzni, egy véletlen közjáték okán nősülni kényszerül. Nem elég, hogy újdonsült felesége gyűlöli, valaki az életére is tör. Csakhogy Will nem szeret úgy játszani, ahogyan azt elvárják tőle. Lady Lucy Dunn a nővére védőszárnyai alatt, a hímzése mögé elbujva éli az életét. Egy szerencsétlen véletlennek köszönhetően bajba sodorja magát, ezért kénytelen hozzámenni ahhoz a férfihoz, akit a szíve legmélyéig gyűlöl. Miközben próbálja megállni a helyét feleségként és márkinéként, rá kell jönnie, hogy a férje korántsem az, akinek eddig hitte. Vajon Will képes lesz véghezvinni a célját és megvédeni a családja titkát úgy, hogy közben megőrzi feddhetetlenségét? És Lucy fel tud nőni a rá váró feladathoz, valamint helytállni egy olyan férfi oldalán, aki a kitérő válaszok mestere? |
| A Télapóról, a húsvéti nyúlról és a fogtündérről mindenki hallott már. De a névhozó Névmanóról nem sokan, pedig minden gyereknek ő ad nevet. Bizonyára azért nem ismerik, mert nagyon visszahúzódó. A tenger és az ég közötti résben él. A kertjében nyílnak a névvirágok, és mindennap útnak indul, hogy világszerte eljuttassa az újszülötteknek szánt neveket. Az élet békésnek és biztonságosnak tűnik, ám egy nap rettenetes dolog történik: egy újszülöttnek rossz nevet akarnak adni. Névmanónak közbe kell lépnie, és olyat tennie, amitől nagyon fél. Maja Lunde és Hans Jorgen Sandnes szép és hangulatos könyve kitűnő ajándék gyermekvárás idején, keresztelőre vagy névadó ünnepségre, és minden gyereknek, aki kíváncsi, hogyan kapta a nevét. |
| A szeretetet és a szerelmet is fel kell áldoznia a hatalomért. A Kejarin minden darabokra tört, amit Oraya valaha igaznak gondolt. Fogollyá vált a saját birodalmában, az egyetlen lényt gyászolja, aki számára a családot jelentette, és szerelme árulását követően már azt sem tudja, mit gondoljon saját érzéseiről. Csak egy dologban biztos: nem bízhat többé senkiben, a legkevésbé Raihnben. Raihnért, az Átváltozott királyért még saját nemesei sem rajonganak. A Vér Háza pedig a birodalmába vájja karmait, és azzal fenyeget, hogy belülről tépi azt darabokra. Amikor Raihn titkos szövetséget ajánl Orayának, a lány számára az alku elfogadása tűnik az egyetlen lehetőségnek, amellyel visszaszerezheti trónját - és bosszút állhat szerelme árulásáért. Ehhez azonban olyan pusztító ősi erő birtokába kell jutnia, amelyhez apja legnagyobb titkain keresztül vezet az út. Ellenség közelít minden oldalról, és semmi sem az, aminek látszik. Oraya, miközben lassanként megfejti múltja titkait és szembenéz a jövőjével, kénytelen választani a hatalom megszerzésének véres valósága és azon pusztító szerelem között, amely a vesztét okozhatja. |
| A Repülő angyalok a világhírű bestselleríró, Danielle Steel lebilincselő története a II. világháború bátor női hőseiről. 1941-et írunk, és a felmérhetetlen embervesztességgel járó, Pearl Harbor elleni japán támadás Audrey-t és legjobb barátnőjét, Lizzie-t is megfosztja valakitől, akit teljes szívükből szerettek. Miközben próbálják feldolgozni a gyászukat, erősödik bennük az elszántság, hogy maguk is kivegyék a részüket a háborús erőfeszítésekből. Képzett ápolónőként önként jelentkeznek a hadsereg orvosi evakuációs egységébe. Angliába küldik őket, ahol a légi mentőcsapattal veszélyes bevetésekre indulnak, hogy sebesült katonákat mentsenek ki a frontvonalról. Audrey, Lizzie, a csapat többi ápolónője és a pilóták mind megtapasztalják a háború kegyetlenségét, miközben súlyos veszteségeket szenvednek el. Egyre inkább megértik a barátság, a tisztelet és a bátorság fontosságát, és hogy mit jelent hűnek maradni önmagukhoz. |
| Lebilincselő történelmi regény, amelyet a Tiffany legendás üvegművei mögött rejtőző csodálatos és nagyrészt ismeretlen női művészek élete ihletett. 1899-et írunk, és Manhattanben mindenki a közelgő párizsi világkiállításról beszél. Az ólomüveg ablakairól híres Louis Comfort Tiffany olyan egyedi installációt tervez, ami végre bebizonyítja, hogy ő a világ legjobb üvegművésze. A Negyedik sugárúti, ötödik emeleti stúdiójában a női részleg művészei éjt nappallá téve dolgoznak. Ők a "Tiffany-lányok", és ők felelősek Tiffany rendkívüli üvegművének megtervezéséért és kivitelezéséért, de egyikük sem kap elismerést a munkájáért. Emilie Pascal egy műkincshamisító lánya, akit a párizsi művészeti körök kivetettek magukból bántalmazó apja leleplezése után. Emilie nem akar mást, csak esélyt egy új életre, így ajánlólevelet hamisít annak reményében, hogy beteljesítheti művészi ambícióit. Grace Griffith a stúdió legjobb másolója, aki azzal tölti a napjait, hogy Tiffany vallásos témájú ólomüveg ablakaihoz virágos szegélyt metsz. A munkatársai nem sejtik a titkát: politikai karikaturistaként kettős életet él álnéven, titkolva női kilétét. A véletlen folytán az egymás útját keresztező nők, a "Tiffany-lányok" - akiket az a vágy vezérel, hogy művésszé váljanak a saját korukban talán egyetlen elfogadható módon - áttörik koruk üvegplafonját az őket követő dolgozó nők számára. Éld át a történelem vibrálását a könyv lapjain! Mélyedj el! Kapcsolj ki! Légy jelen! Felnőtteknek ajánljuk! |
| Kim Seo-Yoon élete messze áll az átlagostól. Titokzatos maffiával kapcsolatos hátterére szép lassan fény derül, mikor váratlanul találkozik az élet és halál arcának gyönyörűségével, a védelmezők és gyilkosok fürtös veszedelmével, Park Taeyanggal. Seo-Yoon egyébként is káosszal teli élete még nagyobb fordulatot vesz, mikor attól a pillanattól kezdve összezárva kell élnie a számára addig ismeretlen sráccal, a Park klán újonnan megválasztott maffia vezérével. Hogy ez egy vattacukros, rózszín, habos-babos történet-e? El kell keserítselek titeket: nem, nem az, viszont ékes példája annak, hogy a gyilkos oroszlán szíve is meglágyulhat, ha épp a prédájába szeret bele. Taeyang maga is meglepődik, mikor rájön arra, hogy napról napra egyre inkább távolodik el a régi önmagától és egy olyan férfivá válik, amire még ő maga sem számított. Rá kell jönnie arra, hogy ő is képes érezni, ha van kiért. A fiút akaratlanul is ujja köré csavarja a lány páratlan szépsége, erős személyisége és a kettejük lelkében felfedezett hasonlóságok. Nyugi, mindketten egyformán elcseszettek. Hogy tudják-e ezt? Időben rájönnek. Épp időben ahhoz, hogy össze tudjanak fogni közös ellenségük ellen. A kérdés az az, hogy sikerül-e valaha együtt megbirkózniuk a rájuk váró megpróbáltatásokkal? Nehéz feladat áll előttük, hiszen úgy taszítják egymást, mint a mágnes két különböző oldala. ......vagy mégsem? Jelszó: "A maffia sohasem alszik." |